དེ་ནས་ཉིན་གཅིག།ཁོང་ལ་དགེ་ཕྲུག་མང་པོ་ཡོད།ཉིན་གཅིག་ང་ཚོགས་ལ་འགྲོ་སྐབས་ང་ལ་དགེ་བཤེས་ལགས་ཀྱི་དགེ་ཕྲུག་ཞིག་ཐུག་ནས་ཁོང་གིས་ང་ལ་༧སྐབས་རྗེ་ཟོང་རིན་པོ་ཆེའི་སྐུ་པར་ཞིག་སྟོན་གནང་སོང་།ང་དེར་ཡིད་ཆེས་མ་སོང་།ངས་བླ་མ་ཁོང་མཇལ་མ་མྱོང་ལ་ཁོང་གི་སྐོར་ཐོས་ཡང་མ་མྱོང་།གང་འདྲ་ཤེས་ཀྱི་རེད།ངས་༧ཟོང་རིན་པོ་ཆེའི་སྐུ་པར་མཇལ་རྗེས་ཁོང་༧ཧེ་རུ་ཀའི་རྣམ་སྤྲུལ་རེད་ཞེས་ཁོང་གིས་ང་ལ་གསུངས་སོང་།ཁོང་ཚོས་དེ་ལ་ཡིད་ཆེས་གནང་གྱིན་འདུག།ངས་སྐུ་པར་དེ་མཇལ་རྗེས་ཁོང་ལ་སྐུ་པར་དེ་སློང་པ་ཡིན།ཁོང་གི་ང་ལ་སྤྲད་གནང་སོང་།ངས་སྐུ་པར་དེ་ལེན་ནས་ངའི་མཆོད་ཤོམ་དུ་བཞགས་པ་ཡིན།གཟུགས་པོ་ནང་གློག་རྒྱུག་པ་འདྲ་པོའི་ཚོར་བ་ཞིག་བསླེབས་སོང་།ང་ཧང་སང་སོང་།ང་དགའ་སྤྲོ་ཞེ་དྲག་སྐྱེས་སོང་།ང་སེམས་འགུལ་ཐེབས་སོང་།༧སྐྱབས་རྗེ་ཟོང་རིན་པོ་ཆེའི་སྐུ་པར་མཇལ་དུས་སེམས་ནང་ཚོར་བ་གང་འདྲ་སྐྱེས་པ་ང་བཤད་ཐུབ་ཀྱི་མི་འདུག།ཁོང་དགེ་བཤེས་ལགས་ཀྱི་དགེ་རྒན་རེད་ཞེས་ཁོང་གིས་དེ་ལྟར་གསུངས་པ་རེད།དགེ་བཤེས་ཚུལ་ཁྲིམས་རྒྱལ་མཚན་གྱི་དགེ་རྒན།ང་སྐུ་པར་དེ་རག་རྗེས་སུ་ཟླ་བ་འགའ་ཤས་རྗེས་ལ་༧སྐྱབས་རྗེ་ཟོང་རིན་པོ་ཆེ་མཆོག་ང་ཚོའི་ཆོས་ཚོགས་སུ་ཟླ་བ་དྲུག་རིང་ཕེབས་ཀྱི་རེད་ཞེས་གསལ་བསྒྲགས་གནང་སོང་།ངས་སེམས་ནང་ཚོར་བ་གང་འདྲ་སྐྱེས་པ་ཁྱོད་རང་ཚོ་ཡིད་ཆེས་ཀྱི་མ་རེད།ངའི་སེམས་ཀྱི་གཟེངས་བསྟོད་དང་དགའ་སྤྲོ་སྐོར་ཡིད་ཆེས་ཀྱི་མ་རེད།དེར་ང་བླ་མ་ཁོང་མཇལ་ནས་ཁོང་དང་འབྲེལ་བ་བྱེད་དགོས་བསམ་བྱུང་།འབྲེལ་བ་དེ་ཡང་འབྲེལ་བ་བརྟན་པོ་བྱེད་དགོས་བསམ་པ་སོང་།དེ་ནས་ངའི་སེམས་ནང་གང་དྲན་སོང་ཟེར་ན།ཁོང་ལ་ཕྱག་འཚལ་ཏེ་མཆོད་པ་འབུལ་བ་སོགས་བྱེད་དགོས་བསམ།སྨོན་ལམདེ་ནས་༧སྐྱབས་རྗེ་ཟོང་རིན་པོ་ཆེ་མ་ཕེབས་སྔོན་ཟླ་བ་འགའ་ཤས་སྔོན་ནས་ཁོང་གིས་སྐུ་པར་ངའི་མཆོད་ཤོམ་དུ་བཞག་ནས་ཉིན་ལྟར་ཚར་བརྒྱར་ཕྱག་འཚལ་བ་ཡིན།ངས་ལུས་ངག་ཡིད་གསུམ་གྱི་སྒོ་ནས་ཕྱག་འཚལ་བ་ཡིན།གང་ཡིན་ཟེར་ན་གཞན་ཕུལ་བ་ལ་ང་ལ་དངུལ་མེད།༧སྐྱབས་རྗེ་ཟོང་རིན་པོ་ཆེ་མཆོག་ལ་ངས་ལུས་ངག་ཡིད་གསུམ་གྱི་སྒོ་ནས་ཕྱག་འཚལ་ཏེ་སྤོས་གདུག་ནས་སྨོན་ལམ་དང་གསོལ་བ་འདེབས་ཀྱིན་ཡོད།ང་ཁྱེད་རང་དང་འབྲེལ་བ་བརྟན་པོ་ཡོང་བར་ཤོག།ངས་ཁྱེད་རང་གི་མདུན་ནས་ཆོས་ཞུ་ཐུབ་པར་ཤོག།ང་ལ་ཁྱེད་རང་ནང་བཞིན་དངོས་གྲུབ་ཐོབ་པར་ཤོག།ང་ལ་ཁྱེད་རང་གི་མདུན་ནས་ཆོས་ཀྱི་རྒྱུད་པ་ཐོབ་པར་ཤོག།ངས་ཉིན་ལྟར་སྨོན་ལམ་དེ་བཏབ་ནས་ཁོང་ལ་ཕྱག་ཚར་བརྒྱ་འཚལ་བ་ཡིན།དེ་ནས་ཉིན་བཟང་པོ་དེ་བསླེབས་སོང་།ཟླ་བ་འགའ་ཤས་རྗེས་སུ་༧སྐྱབས་རྗེ་ཟོང་རིན་པོ་ཆེ་ཕེབས་པའི་ཉིན་མོ་དེ་བསླེབས་པ་རེད།ང་སྒོ་འགྲམ་དུ་ལང་ནས་ཁོང་ནང་ལ་གདན་འདྲེན་ཞུ་དགོས་བསམ་པ་ཡོད།ང་ཉིན་མོ་དེ་ཉིན་གང་ལས་ཀར་འགྲོ་དགོས་ཡོད་པས་ང་སེམས་ཕམ་པོ་བྱུང་སོང་།